**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 1002-1387/2020/1

Datum: 6. 11. 2020

**Zadeva: Povračilo stroškov prevoza na delo in z dela v obliki kilometrine in kilometrine za**

 **uporabo lastnega avtomobila v državi od 1. 10. 2020**

Spoštovani,

povračilo stroškov prevoza na delo in z dela ter kilometrino za uporabo lastnega vozila v državi za službene namene za javne uslužbence določajo Aneks h Kolektivni pogodbi za negospodarske dejavnosti v Republiki Sloveniji (Uradni list RS, št. 40/12; v nadaljnjem besedilu: Aneks) in aneksi h kolektivnim pogodbam dejavnosti in poklicev (Uradni list RS,
št. 40/12). Ker so določbe glede povračila stroškov prevoza na delo in kilometrine za uporabo lastnega avtomobila v državi v navedenih aneksih identične, se v nadaljevanju sklicujemo zgolj na ureditev v Aneksu.

Povračilo stroškov prevoza se javnemu uslužbencu skladno z drugim odstavkom
5. člena Aneksa povrne v višini javnega prevoza, če ta ni možen, pa v obliki kilometrine v višini
8 odstotkov cene neosvinčenega motornega bencina – 95 oktanov. Aneks v 10. členu ureja kilometrino za uporabo lastnega avtomobila za službene namene v državi. V skladu z drugim odstavkom 10. člena Aneksa se javnemu uslužbencu v primeru, da je javnemu uslužbencu v službene namene odobrena uporaba lastnega avtomobila, povrnejo stroški za občasno uporabo avtomobila v obliki kilometrine na podlagi potnega naloga. Kilometrina za občasno uporabo lastnega avtomobila v službene namene znaša v skladu s tretjim odstavkom 10. člena Aneksa
18 odstotkov cene neosvinčenega motornega bencina – 95 oktanov za prevožen kilometer, kilometrina za uporabo lastnega avtomobila za opravljanje dela iz pogodbe o zaposlitvi pa znaša 30 odstotkov cene neosvinčenega motornega bencina – 95 oktanov za prevožen kilometer.

Cena neosvinčenega motornega bencina – 95 oktanov se je do
30. septembra 2020 oblikovala na osnovi določb Uredbe o oblikovanju cen določenih naftnih derivatov (Uradni list RS, št. [21/18](http://www.uradni-list.si/1/objava.jsp?sop=2020-01-0698); v nadaljnjem besedilu: Uredba)[[1]](#footnote-1) in ostalih podzakonskih aktov, s katerimi so določene višine različnih dajatev in prispevkov. Z uveljavitvijo popolne liberalizacije cen naftnih derivatov s 1. oktobrom 2020 v Sloveniji se prodajne cene naftnih derivatov (brez davkov in dajatev) določajo prosto na trgu s strani trgovcev z naftnimi derivati, kar pomeni, da se že za mesec oktober 2020 pri obračunu povračila kilometrine ni bilo več mogoče sklicevati na referenčno ceno bencina.

V tej zvezi sta vladna in sindikalna stran dosegli dogovor glede uporabe podatka o ceni bencina, ki se uporablja za namene obračunavanja povračila stroškov prevoza na delo in z dela v obliki kilometrine in kilometrine za uporabo lastnega avtomobila v državi od 1. 10. 2020 dalje.

Dne 6. 11. 2020 so bili v Uradnem listu RS, št. 160/20, objavljeni naslednji aneksi:

1. Aneks h Kolektivni pogodbi za negospodarske dejavnosti v Republiki Sloveniji,
2. Aneks h Kolektivni pogodbi za dejavnost vzgoje in izobraževanja v Republiki Sloveniji,
3. Aneks h Kolektivni pogodbi za zaposlene v zdravstveni negi,
4. Aneks h Kolektivni pogodbi za dejavnost zdravstva in socialnega varstva Slovenije,
5. Aneks h Kolektivni pogodbi za kulturne dejavnosti v Republiki Sloveniji,
6. Aneks h Kolektivni pogodbi za raziskovalno dejavnost,
7. Aneks h Kolektivni pogodbi za zdravnike in zobozdravnike v Republiki Sloveniji.

Navedeni aneksi pričnejo veljati naslednji dan po objavi v Uradnem listu RS, torej dne 7. 11. 2020. Besedilo določb Aneksa h Kolektivni pogodbi za negospodarske dejavnosti v Republiki Sloveniji in aneksov h kolektivnim pogodbam dejavnosti in poklicev je identično.

Z navedenimi aneksi je določeno, da se za obračun kilometrine, določenev drugem in sedmem odstavku 5. člena ter tretjem odstavku 10. člena Aneksa h Kolektivni pogodbi za negospodarske dejavnosti v Republiki Sloveniji oz. aneksov h kolektivnim pogodbam dejavnosti in poklicev (Uradni list RS, št. 40/12), za podatek o ceni neosvinčenega motornega bencina – 95 oktanov uporabi najvišja cena bencina, ki je bila poročana Evropski komisiji za pretekli mesec, ki jo za vsak mesec posebej sporoči ministrstvo, pristojno za energijo, ministrstvu, pristojnemu za javno upravo, ki jo objavi na svoji spletni strani. Cena, ki jo na spletni strani objavi ministrstvo, pristojno za upravo, se uporablja od prvega dne v mesecu, v katerem je bil podatek objavljen na spletni strani ministrstva, pristojnega za javno upravo.

Za mesec oktober 2020 se uporabi cena neosvinčenega motornega bencina – 95 oktanov, ki bo objavljena na spletni strani ministrstva, pristojnega za javno upravo, v mesecu novembru 2020.

V oktobru 2020 so bili na Evropsko komisijo v imenu države Slovenije[[2]](#footnote-2) poročani podatki referenčnih maloprodajnih cen neosvinčenega motornega bencina – 95 oktanov (v nadaljnjem besedilu: NMB-95), ki so prikazani v tabeli.

*Tabela: Poročani referenčni podatki maloprodajne cene NMB-95 za Slovenijo v oktobru 2020*

|  |  |
| --- | --- |
| **Datum poročanja na Evropsko komisijo** **za Weekly Oil Bulletin** | **Referenčni podatek maloprodajne cene NMB-95 za Slovenijo (EUR/liter)** |
| 05. 10. 2020 | 1,00181 |
| **12. 10. 2020** | **1,00193** |
| 19. 10. 2020 | 1,00109 |
| 26. 10. 2020 | 0,99869 |

Na podlagi sprejete metodologije iz 2. člena aneksa sporočamo, da je **najvišja poročana maloprodajna cena NMB-95 za mesec oktober 2020 znašala 1,00193 EUR/liter.** Skladno z določili aneksa se ta cena uporabi za obračun stroškov kilometrine za meseca oktober in november 2020. Referenčni podatek maloprodajne cene NMB-95 za Slovenijo je objavljen na spletni strani Ministrstva za javno upravo, <https://www.gov.si/teme/povracila-stroskov-in-drugi-osebni-prejemki/>, rubrika Referenčni podatek maloprodajne cene NMB-95 za Slovenijo.

Podatki za naslednje mesece bodo do 6. dne v tekočem mesecu za posamezni pretekli mesec objavljeni na spletni strani Ministrstva za javno upravo, <https://www.gov.si/teme/povracila-stroskov-in-drugi-osebni-prejemki/>, rubrika Referenčni podatek maloprodajne cene NMB-95 za Slovenijo.

Ministrstva prosimo, da s tem dopisom čim prej seznanijo proračunske uporabnike iz svoje pristojnosti.

Lepo pozdravljeni.

Boštjan Koritnik

 minister

Poslano:

* naslovnikom - po elektronski pošti.
1. V vseh državah EU, z izjemo Belgije, Malte in Luksemburga, obstaja prosto oblikovanje drobnoprodajnih cen naftnih derivatov, cene naftnih derivatov so liberalizirane. Država ne določa višine marže trgovcev kot tudi ne najvišje dovoljene

maloprodajne cene. Cena za kupce se oblikuje na podlagi konkurence med obstoječimi podjetji. Slovenija je pri oblikovanju cen določenih naftnih derivatov predstavljala redko izjemo, saj so bile do 30. septembra 2020 cene neosvinčenega motornega bencina – 95 oktanov in dizelskega goriva, razen na bencinskih servisih avtocest in hitrih cest, regulirane. Resorno pristojno ministrstvo za uredbo, tj. Ministrstvo za gospodarski razvoj in tehnologijo, je za neosvinčen 95-oktanski motorni bencin in dizelsko gradivo na spletni strani <https://www.gov.si/teme/cene-naftnih-derivatov/> objavljalo cene naftnih derivatov (neosvinčen 95-oktanski bencin in dizelsko gorivo) v 14-dnevnih obdobjih, ki so jo delodajalci upoštevali pri obračunu povračila stroškov prevoza na delo in z dela. [↑](#footnote-ref-1)
2. Podatki se zbirajo na podlagi Pravilnika o vrstah podatkov, ki jih zagotavljajo izvajalci energetskih dejavnosti in drugi zavezanci (Uradni list RS, št. 22/16 in 24/16 – popr.) in na podlagi Odločbe Sveta 1999/280/ES in izvajalske Odločbe Komisije 1999/566/ES poročajo Evropski komisiji. [↑](#footnote-ref-2)